Pogovor o Wikipediji:V živo/Feministični WikiMaraton

message: Ker so bili trije popoldnevi premalo in nismo uspele najpomembnejših niti navesti, kaj šele da bi jim oblikovale članke, kakršne si zaslužijo, predlagam, da se maraton preobrazi v stalno iniciativo/delovno skupino. Sama bom vsekakor pisala naprej, vsaj članek na dan. Kaj pravite ostale? skip (pogovor) 19:06, 2. december 2013 (CET)
replies: text: Skip strinjam se, da so bili trije popoldnevi premalo in da bi bilo dobro, da se maraton preobrazi v stalno iniciativo. Sama bom vsekakor še naprej pisala / dopolnjevala članke, en članek na dan pa je za moje razmere žal preveč, se bom pa trudila po svojih močeh. En del nadaljevanja projekta torej tudi sama vidim v naših individualnih vnosih hkrati pa razmišljam tudi o ponovitvi dogodka. Morda že marca. –-ična (pogovor) 21:41, 9. december 2013 (CET)
Še nekaj takih, ki bi jih bilo mogoče tudi treba dodati Na vaših pregledih med plesalkami in koreografkami po mojem manjka Marija Vogelnik(ova). Sicer je problem pri njenem vpisu na vaš seznam žensk, o katerih bi bilo dobro da se kaj ve, morda v tem, da je bila tako dobra na več področjih (diplomirala pri Meti Vidmar iz plesa, pa mislim da pri Plečniku iz arhitekture, pa v Beogradu iz slikarstva, pa na Sorboni naredila grafično specialko... Znana je tudi kot ilustratorka, mislim da je bila tudi med ustanovitelji šole za umetno oblikovanje (industrijski design), ki je zdaj del  Akademije za likovno umetnost in oblikovanje v Ljubljani (nekoč je bilo mogoče bolj domena arhitektov) 
Če daš skupaj ples - in občutek za gibanje nasploh - in kiparstvo, dobiš animatorje - in s tem se je - praktično do smrti dejavno - ukvarjala pri KUD Kinetikon, kjer je bila ena od bistvenih prvin animacije naučiti animatorje lutk tega, da se ga zavedo - in često izboljšajo - lastno gibanje. Eka Vogelnik (ki je na seznamu) je njena hči in sodelavka na mnogih področjih, in kolikor vem je KUD Kinetikon tudi potem, ko je Marija Vogelnik preminila, še živ. 
Dober kratek pregled tega - in v skladu z vašim projektom poskrbeti za boljše zavedanje o odličnih ženskah in njihovih dosežkih - prevečkrat spregledanih - je bil dokumentarec TV Slo "Pet žensk iz Nebotičnika". Pa ko smo že pri tem, ena od teh petih žensk, ki bi lahko imela mesto na vašem seznamu, je tudi Brina Vogelnik (in na njeni strani bi bilo najbrž treba poleg lutkarice - snovalke in zdelovalke ter animatorke lutk - dodati tudi posnete animacije kolikor vem je magistrirala iz TV animacije na AGRFT in z Eko in ostalimi iz Kinetikona so naredili nekaj zanimivih posnetih animacij ("En prišparan tolar" je 'stop motion'animacija), kolikor vem je bila lani ali letos tudi selektorka za neko tekmovanje TV/video vsebin v Skopju (to vem po naključju, zato, ker jim je takrat enkrat vmes delal težave brskalnik pri pregledovanju vsebin za izbor - in so me poklicale)
Gledal sem še nekaj drugih strani, kamor kaže vaš seznam, in mislim da imamo - wikipedija v celoti, Slo prispevki morda še posebej. Prispevek Petja Grafenauer ima podatke (o šolski izobrazbi itn.), ki so videti preverljivi in verodostojni, prispevek pa ima opombo, da je videti kot da je prispevek avtobiografija. Pri prispevku Irena Grafenauer je na veliko mestih v oklepaju opomba, da je potrebna navedba vira. 
Wikipedia po svojem pravilu noče biti mesto objavljanja lastnega raziskovanja. Problem - verjetno splošen, ne le slovenski - pa je videti, da v Slo, morda pa tudi v svetovnem merilu, ni primarnih peer reviewed objavljenih vsebin, ki bi bile lahko uradni in navajani vir za wikipedijo, često pa  nekoč na internetu objavljeni viri z interneta tudi izginejo: preminejo osebe, ki so jih vzdrževale (velja za pravne in fizične osebe) potečejo domene in/ali se ugasnejo strežniki, na katerih so te vsebine bile. Še zlasti pa to velja za vire o premalo znanih osebah, kot so premnoge z vašega seznama - ali take, ki bi jih bilo treba tja dodati. 
A v bistvu to ni nič novega. Mnoga starodavna dela so izginila (vzemimo samo večino vsebine knjižnice v Aleksandriji) in često so preživeli le odlomki, često v navedkih. Podobno je s primarnimiv viri znanja v glavah ljudi - kar ni zapisano ali prenešeno potomcem ali učencem, ugasne s smrtjo tistega, ki je vedel ali znal, in često marsikaj tistega, kar je bilo v neki dobi samoumevno in zato nezanimivo, da bi kdo zapisal, popolnoma izgine iz zgodovinskega spomina. Po mojem bi bilo dobro o tej plati znanja (tudi na wikipediji) še temeljito razmisliti. Kdo ve, če (argumentirana oziroma utemeljena) izmenjava misli o tem kje poteka ali je potekala? Če je, kje? --188.230.129.78 10:12, 12. november 2018 (CET)Marjan Tomkiewicz

text: Spoštovani, hvala za predloge in razmisleke. Vse ženske, ki jih omenjate so že na seznamu, vsekakor pa jih lahko tudi sami pišete. Projekt Feministični Wikimaraton je nastal ravno zaradi zavedanja tega, kar sami ugotavljate, da so mnogi članki pomanjkljivi, da je pogosto težko najti vire in da zato marsikdo izgine v pozabo. S tem namenom, kolikor nam uspe, od časa do časa organiziramo skupinsko pisanje v Wikipedijo, da bi se na enem mestu zbrale informacije. Vpisuje pa lahko prav vsakdo zato ste tudi vi vabljeni k dopolnjevanju, popravljanju in dopisovanju. -ična (pogovor) 14:13, 13. februar 2024 (CET)

message: Pozdravljene_i, tole bi vas morda zanimalo (če je še kdo kdaj tu):
* Wikipedija:Pod lipo#Feminism and Folklore 2023
* Wikipedija:Pod lipo#Uporabnik ca
--TadejM pogovor 22:48, 29. januar 2023 (CET)
thread_title: Nedavne razprave